b'\n_START_ARTICLE_\nNathan Dyer\n_START_SECTION_\nUra\n_START_PARAGRAPH_\nDyer on Southampton FC:n kasvatti. H\xc3\xa4n edusti seuraa vuodet 2005-2009 ja pelasi Englannin Mestaruussarjassa 56 ottelua. H\xc3\xa4n oli Southampton-vuosiensa aikana my\xc3\xb6s kolmesti lainalla, vuonna 2005 Burnley FC:ss\xc3\xa4, vuosina 2008-2009 Sheffield Unitedissa ja vuonna 2009 Swansea Cityss\xc3\xa4. Dyerin pelattua hyvin Mestaruussarjan walesilaisjoukkue Swanseassa, p\xc3\xa4\xc3\xa4tti seura ostaa t\xc3\xa4m\xc3\xa4n omakseen vuonna 2009. Kaudella 2010-11 Swansea onnistui nousemaan historian ensimm\xc3\xa4isen\xc3\xa4 walesilaisjoukkueena Valioliigaan. Dyer teki debyyttins\xc3\xa4 Valioliigassa elokuussa 2011 ja teki saman vuoden syyskuussa ensimm\xc3\xa4isen maalinsa Valioliigassa West Bromwich Albionia vastaan. Kaudella 2012-13 Dyer voitti Swansean kanssa Englannin liigacupin ja Dyer valittiin ottelun parhaaksi pelaajaksi, joten h\xc3\xa4net palkittiin Alan Hardaker-palkinnolla. Dyer voisi edustaa maajoukkuetasolla sek\xc3\xa4 Englantia ett\xc3\xa4 Jamaikaa, josta h\xc3\xa4nen sukunsa on l\xc3\xa4ht\xc3\xb6isin. Viel\xc3\xa4 Dyer ei ole pelannut kummankaan maan maajoukkueessa.'